( 43 ) 



observé le traiclié desja faict, l'Empereur ne seroit obligié de le observei', 

 et que s'il ne condescendoit à ces nouveaulx articles dessus déclairés, les 

 chosses seroient en rompture, néantmoins, estant ledit Roy en ceste 

 crainte, seroit meslier traictierles chosses plus gracieusement et obtenir, 

 desdis articles nouveaulx, ce ([ue l'hon pourroit, et sur iceulx conclure 

 .celon la qualité du temps et des affcres, ainssy que l'ambassadeur qui 

 yroit cogneistroit estre mieulx expédiant. 



)) Et, par le contraire, si l'Empereur tendoit à la rompture, non seule- 

 ment seroit mestier persister pertinacement en toutz les articles dessus- 

 dis, mays seroit mestier en proposer des aultres de plus grande impoi- 

 tance, auxquelz ne soit vraysemblable que ledit Roy d'Aragon doic 

 condescendre, comant de mettre en avant que dès maintenant le prince 

 soit intitulé Roy de Castillie, attendu que la Reyne sa mère est incapable, 

 et que l'hon baillast dès maintenant audit prince les fortallcces en ses 

 mains pour demourer au pays seuremant, et que toutes les forterèces 

 fussent mises es mains de ses subjectz natifz de Castillie. et que ledit Roy 

 d'Aragon rende compte et reliqua de ce qu'il ha administré sans tiltre ny 

 raison ouauctorité quelcunque, en disant que, si ledit Roy d'Aragon ne 

 faisoit tout ce que dessus, que ledit ambassadeur deubt protester contre 

 luy de ce qu'il n avoit observé le traictié fait et des poynes qu'il auroit 

 encourru, et qu'il déclarasl publiquement ledit ambassadeur icelluy Roy 

 d'Aragon non debvoir estre tenu pour gouverneur, attendu qu'il n'a 

 observé le traictié ny les loys du Royaulmes ; et toutes ces chosses doib- 

 vent estre contenues es instructions dudit ambassadeur tant pour l'union 

 que pour la rompture. 



» Or, pour mieulx parvenir à la despechie des choses dessus dites ei 

 pour obvier aux dangiers et inconvenientz dessus mentionnés et afin que 

 ledit Roy d'Aragon ne puisse suspicioner que ledit ambassadeur eusi 

 aulcune commission pour la rompture, est mestier que, cependant, l'Em- 

 pereur entretiègne touljour le Roy d'Aragon par ses lettres en bon espoir 

 de luy vouloir envoyer le prince en ses mains, pour luy ouster toute 

 diifidence, en disant qu'il envoyera en brief un sien ambassadeur avèque 

 les lettres et séellés des villes et grandz de Flandres pour disposer et 

 conclure du temps et manière de conduire le s^ Infante en Flandres el 

 ramener mons'' le prince en Castillie ef pour conclure toutes aultres 

 bonnes chosses servantes à la vraye union et amytié d'entre eulx deux ; 

 car si ledit Roy d'Aragon souspecionoit que l'hon envoyast ledit ambas- 

 sadeur à aultres fins, il ne le laisseroit point entrer en Espagne; mais 



